CELEX: 32022R0709
Language: lt
Date: 2022-05-06 00:00:00
Title: Komisijos reglamentas (ES) 2022/709 2022 m. gegužės 6 d. kuriuo atsisakoma leisti vartoti maisto produktų sveikumo teiginį, susijusį su vaikų vystymusi ir sveikata (Tekstas svarbus EEE)

2022 5 10   
               
               
                  LT
               
               
                  Europos Sąjungos oficialusis leidinys
               
               
                  L 133/6
               
            
         KOMISIJOS REGLAMENTAS (ES) 2022/709
         2022 m. gegužės 6 d.
         kuriuo atsisakoma leisti vartoti maisto produktų sveikumo teiginį, susijusį su vaikų vystymusi ir sveikata
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 17 straipsnio 3 dalį,
         kadangi:
         
                     (1)
                  
                  
                     pagal Reglamentą (EB) Nr. 1924/2006 maisto produktų sveikumo teiginiai draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į leidžiamų vartoti teiginių sąrašą;
                  
               
                     (2)
                  
                  
                     Reglamente (EB) Nr. 1924/2006 taip pat nustatyta, kad paraiškas leisti vartoti maisto produktų sveikumo teiginius maisto verslo subjektai gali teikti valstybės narės nacionalinei kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (toliau – Tarnyba);
                  
               
                     (3)
                  
                  
                     gavusi paraišką Tarnyba nedelsdama informuoja kitas valstybes nares bei Komisiją ir pateikia nuomonę dėl atitinkamo sveikumo teiginio;
                  
               
                     (4)
                  
                  
                     Komisija, atsižvelgdama į Tarnybos nuomonę, sprendžia dėl leidimo vartoti sveikumo teiginį suteikimo;
                  
               
                     (5)
                  
                  
                     gavus „H.J. Heinz Supply Chain Europe BV“ paraišką, pateiktą pagal Reglamento (EB) Nr. 1924/2006 14 straipsnio 1 dalies b punktą, Tarnybos paprašyta pateikti nuomonę dėl sveikumo teiginio, susijusio su „Nutrimune“ bei virškinamojo trakto ir viršutinių kvėpavimo takų imunine apsauga nuo patogenų (Klausimas Nr. EFSA-Q-2018-00727). Pareiškėjo pasiūlytas teiginys suformuluotas taip: „Nutrimune“ padeda mažų vaikų imuninei sistemai apsaugoti viršutinius kvėpavimo takus ir virškinamąjį traktą nuo patogenų“;
                  
               
                     (6)
                  
                  
                     remdamasi pateiktais duomenimis, Tarnyba mokslinėje nuomonėje (2), kurią Komisija ir valstybės narės gavo 2019 m. balandžio 15 d., padarė išvadą, jog nepakanka mokslinių įrodymų, kad būtų galima nustatyti produkto „Nutrimune“ (pasterizuotas nugriebtas karvės pienas, fermentuotas bakterijomis Lactobacillus paracasei CBA L74) vartojimo bei virškinamojo trakto ir viršutinių kvėpavimo takų imuninės apsaugos nuo patogenų priežastinį ryšį; kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede nurodytas sveikumo teiginys neįtraukiamas į Sąjungos leidžiamų vartoti teiginių sąrašą, nustatytą pagal Reglamento (EB) Nr. 1924/2006 14 straipsnio 1 dalį.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 6 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 404, 2006 12 30, p. 9.
         
            (2)  EFSA Journal 2019;17(4):5656.
      
      
         
            PRIEDAS
            Atmestas sveikumo teiginys
            
                        Paraiška ir atitinkamos Reglamento (EB) Nr. 1924/2006 nuostatos
                     
                     
                        Maistinė ar kita medžiaga, maisto produktas ar maisto produkto kategorija
                     
                     
                        Teiginys
                     
                     
                        EFSA nuomonės nuoroda
                     
                  
                        14 straipsnio 1 dalies b punkte numatytas teiginys apie vaikų vystymąsi ir sveikatą
                     
                     
                        „Nutrimune“ (pasterizuotas nugriebtas karvės pienas, fermentuotas bakterijomis Lactobacillus paracasei CBA L74)
                     
                     
                        „Nutrimune“ padeda mažų vaikų imuninei sistemai apsaugoti viršutinius kvėpavimo takus ir virškinamąjį traktą nuo patogenų
                     
                     
                        Q-2018-00727